Document ID: /roh_data/filtered/fineweb-2-filterrobots_roh.jsonl.gz/47076

Samedan sto tschertgar in nov president communal. Il president en uffizi, Jon Fadri Huder na candidescha betg pli da las elecziuns da l'atun che vegn. Quai ha el communitgà oz a las medias. Huder è stà otg onns a la testa da Samedan.
Tenor la communicaziun guarda el enavos sin in temp d'uffizi intensiv ed interessant. El haja adina dastgà quintar cun il sustegn da collavuraturs e collavuraturs en l'administraziun communala ed engrazia a tals per la loialitad. Plinavant engrazia el al suveran da Samedan per la fiduzia.